钦定古今图书集成/明伦汇编/闺媛典/第108卷 > 皇清十四 > 时文泰妻孟氏
## 钦定古今图书集成/明伦汇编/闺媛典/第108卷 > 皇清十四 > 时文泰妻孟氏

按《汝宁府志》：“孟氏，汝阳人。年十七，嫁圃人子时文泰。年馀夫亡，矢志必死。氏时在父母家，一日，父呼氏出迎姑，及出，见一男子，惊回问故，父曰：‘为汝所择婿也’。是夕，怀刃归夫家，舅姑亦谨防之。夜使一女伴寝，女寐熟，氏遂自刎。未殊，人惊起救，犹手拒之，以指自断其喉而死。”